text: To søstre i slagsmål med to mænd
  09 september 2013 kl. 05.01
  To gange i løbet af søndag måtte politiet i Esbjerg skille parterne i mindre slagsmål.Bl.a. var to søstre komme i klammeri med et par yngre mænd.
  Det første slagsmål fandt sted på Bakkevej. De to søstre diskuterede med de to mænd.
  Den ene søster havde indgivet en anmeldelse for vold - og det var den anmeldelse, der var anledning til diskussionen.
  På et tidspunkt gik diskussionen over i korporligheder - og politiet måtte skille parterne.
  Det samme var tilfælde, at tre yngre mænd og en dame kom i klammeri på Torvet.
  - En af deltagerne havde ikke rigtig opfattet, at der var fløjtet til pause, siger vagtchefen hos Syd- og Sønderjyllands Politi. Han blev ved med at bøvle i lang tid - og blev derfor bragt ind til afhøring.
  I begge slagsmål skete der ingen personskader.
  